cyanic-selkie/wikianc huggingface dataset:
Όλγκα Τοκάρτσουκ
Η Όλγα Ναβόγια Τοκάρτσουκ (Olga Nawoja Tokarczuk, γεννηθείσα στο Σούλεχουφ κοντά στην Ζιελόνα Γκούρα, στις 29 Ιανουαρίου 1962) είναι πολωνή συγγραφέας, ακτιβίστρια και διανοούμενη, η οποία έχει περιγραφεί ως μια από τις καλύτερες και πιο επιτυχημένες συγγραφείς της γενιάς της. Το 2018, κέρδισε το Διεθνές βραβείο Μπούκερ για το μυθιστόρημά της Πτήσεις. Τιμήθηκε με το Βραβείο Νόμπελ Λογοτεχνίας για το έτος 2018 (βραβεύτηκε το 2019).
Παραπομπές
Κατηγορία:Πολωνοί νομπελίστες Κατηγορία:Βραβευμένοι με Νόμπελ Λογοτεχνίας Κατηγορία:Πολωνές μυθιστοριογράφοι Κατηγορία:Πολωνές συγγραφείς Κατηγορία:Νικητές Βραβείου Νίκε Κατηγορία:Πολωνοί άθεοι Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis
Φιαμέ Ναόμι Ματαάφα
Η Φιαμέ Ναόμι Ματαάφα (Afioga Fiamē Naomi Mata'afa, γεννημένη στις 29 Απριλίου 1957) είναι πολιτικός, η εν ενεργεία Πρωθυπουργός της Σαμόα ( matai ), ηγέτης του κόμματος FAST από το 2021.
Κόρη του πρώτου πρωθυπουργού της Σαμόα Φιάμε Ματαάφα Μουλινούου Β΄, η Ματαάφα είναι η πρώτη γυναίκα που υπηρετεί ως επικεφαλής της κυβέρνησης της Σαμόα. Μέλος του HRPP μέχρι το 2020, ήταν η πρώτη γυναίκα που διορίστηκε στο υπουργικό συμβούλιο στην ιστορία της Σαμόα. Η Ματαάφα ήταν υπουργός Παιδείας από το 1991 έως το 2006 στις κυβερνήσεις των πρωθυπουργών Τοφιλάου Έτι Αλεσάνα και Τουιλαέπα Σαϊλέλε Μαλιελεγκαόι. Επιπλέον, ήταν υπουργός Γυναικείων Υποθέσεων από το 2006 έως το 2011 και υπουργός Δικαιοσύνης από το 2011 έως το 2016. Υπηρέτησε ως πρώτη γυναίκα αντιπρόεδρος της κυβέρνησης της Σαμόα και αναπληρωτής αρχηγός του HRPP από το 2016 έως το 2020, υποβάλλοντας την παραίτησή της σε ένδειξη διαμαρτυρίας για το αμφιλεγόμενο νομοσχέδιο για τη γη και τους τίτλους γης. Το επόμενο έτος εντάχθηκε στο νεοϊδρυθέν κόμμα FAST και εξελέγη ομόφωνα αρχηγός του τον Μάρτιο του 2021.
Η Ματαάφα κέρδισε την πλειοψηφία στις εκλογές του 2021, αλλά ο πρωθυπουργός Τουιλαέπα Σαϊλέλε Μαλιελεγκαόι αρνήθηκε να εγκαταλείψει την εξουσία, οδηγώντας στη συνταγματική κρίση της Σαμόα το 2021. Η κρίση επιλύθηκε από το Εφετείο της Σαμόα στις 23 Ιουλίου 2021, το οποίο έκρινε ότι η Ματαάφα ήταν πρωθυπουργός από τις 24 Μαΐου.
Τον Δεκέμβριο του 2021 συμπεριλήφθηκε στη λίστα του BBC με τις 100 εμπνευσμένες και σημαίνουσες γυναίκες από όλο τον κόσμο για το 2021.
Προσωπική ζωή
Είναι ανύπαντρη και δεν έχει παιδιά.
Παραπομπές
Ματααφα Ματααφα Ματααφα
Φρειδερίκος Ι΄ του Χοεντσόλερν
Ο Φρειδερίκος I΄ ο νεότερος, γερμ. Friedrich X der jüngere (απεβ. 21 Ιουνίου 1412) από τον Οίκο των Χοεντσόλερν-Σουαβίας ήταν κόμης του Χοεντσόλερν (1377-1412).
Βιογραφία
Ήταν ο πρωτότοκος γιος του Φρειδερίκου Θ΄ κόμη του Χοεντσόλερν και της Αδελαΐδας, κόρης του Μπούρχαρτ Ε΄ κόμη του Χ¨οενμπερκ-Βίλντενμπερκ.
Έγινε το 1408 ο πρεσβύτερος του Οίκου· με τη δικαιοδοσία του αυτή μερίμνησε για εσωτερικά ζητήματα του Οίκου και κράτησε την ειρήνη μεταξύ των διαφορετικών κλάδων.
Το 1412 απεβίωσε άτεκνος. Η σύζυγός του Άννα έγινε βοηθός ηγουμένη στο Ρόυτιν. Τον διαδέχθηκε ο γιος του εξαδέλφου του Φρειδερίκος ΙΒ΄.
Οικογένεια
Νυμφεύτηκε την Άννα, κόρη του Μπούρχαρτ Θ΄ κόμη του Χόενμπερκ-Νάγκολτ· δεν απέκτησαν απογόνους.
Πηγές
Κατηγορία:Οίκος των Χοεντσόλερν
Πανελλήνιο Πρωτάθλημα Εφήβων Καλαθοσφαίρισης 2017-2018
Το Πανελλήνιο Πρωτάθλημα Εφήβων Καλαθοσφαίρισης της περιόδου 2017-18 αποτέλεσε την 45η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 11 έως τις 15 Απριλίου 2018 στο «Φιλωνίδειο» Κλειστό Γυμναστήριο του Λιμένος Χερσονήσου Ηρακλείου. Τον τίτλο του Πρωταθλητή Ελλάδος για την περίοδο αυτό κατέκτησε ο Ολυμπιακός Πειραιώς για πρώτη φορά στην ιστορία του.
Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:
Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:
Εξωτερικοί σύνδεσμοι
2017 2018 Πανελληνιο Εφηβων Κατηγορία:Αθλητισμός στο Ηράκλειο
Λυσσαρέα Αρκαδίας
Η Λυσσαρέα είναι χωριό της Δημοτικής Ενότητας Ηραίας, του Δήμου Γορτυνίας, του Νομού Αρκαδίας. Είναι ορεινός οικισμός χτισμένος σε υψόμετρο 660 μέτρων από την επιφάνεια της θάλασσας σε δασύ άνοιγμα βουνών. Γραφικό χωριό της Ανω Ηραίας,με παραδοσιακά πετρόκτιστα σπίτια αμφιθεατρικά κτισμένο στους πρόποδες κατάφυτων λόφων με δρύες, πουρνάρια και σφεντάμια. Η Λυσσαρέα είναι ένα από τα χωριά που κτίστηκαν στις όχθες του χειμάρρου Γκούρα λίγο πριν την συμβολή της με το χείμαρρο Τουθόα. Ο οικισμός  απλώνεται στους πρόποδες των κατάφυτων λόφων Σκουλαράς και Αη-Λιάς.
Η εκκλησία του χωριού είναι αφιερωμένη στον πολιούχο Άγιο Νικόλαο, ενώ στο Δυτικό λόφο που είναι βρίσκεται το χωριό είναι χτισμένο το ξωκλήσι του Προφήτη Ηλεία.
Ιστορικά στοιχεία
Φαίνεται ότι πριν από τα μέσα του 18ου αιώνα στην Λυσσαρέα και στα γύρω χωριά οι οικίες ήταν πτωχικές, μικρές και πρόχειρα κτισμένες. Τα πετρόκτιστα σπίτια δεν είναι παλαιότερα του 1810, δυόροφα στο σύνολό τους, κτισμένα στον παραδοσιακό «Γορτυνιακό ρυθμό». Είναι εύκολο να χρονολογηθούν διότι στην είσοδο το πελεκητό μονόπετρο «υπέρθυρο» φέρει χαραγμένο σταυρό και χρονολογία. Δεν υπάρχουν στοιχεία για το πότε και από ποιον κτίστηκε το πρώτο πετρόκτιστο σπίτι.
Δημογραφικά στοιχεία
Η Λυσσαρέα από εκάστοτε ήταν κεφαλοχώρι της άνω Ηραίας που κατοικούταν από πολλές οικογένειες και είχε ανεπτυγμένη κτηνότροφία και εμπόριο. Σύμφωνα με την απογραφή του 2011 το χωριό είχε 68 μόνιμους κατοίκους που ασχολούνται ενεργά με την κτηνοτροφία. Ενώ με την απογραφή του 2001 το χωριό είχε 179 μόνιμους κατοίκους.
Γεωγραφικά στοιχεία
Ο οικισμός συνδέεται οδικά με δρόμο 2 χιλιομέτρων από το Σαρακίνι Ηραίας, με δρόμο 3,5 με την Κοκκινόραχη, με δρόμο 4,5 με τα Όχθια και με χωματόδρομο 7 χιλιομέτρων με τον Παρνασσό. Η Λυσσαρέα απέχει 20 χιλιόμετρα από τα Λαγκάδια, 25 από την Δημητσάνα και 70 από την Τρίπολη.
Εξωτερικοί σύνδεσμοι
Κατηγορία:Δήμος Γορτυνίας Κατηγορία:Χωριά του νομού Αρκαδίας
Λουίζα της Ορλεάνης, βασίλισσα του Βελγίου
Η Λουίζα της Ορλεάνης (Louise d'Orléans, 3 Απριλίου 1812 - 11 Οκτωβρίου 1850) ήταν η πρώτη βασίλισσα του Βελγίου και η δεύτερη σύζυγος του Λεοπόλδου Α΄ του Βελγίου. Έμεινε γνωστή ως Λουίζα Μαρία.
Βιογραφία
Η Λουίζα Μαρία Θηρεσία Καρλόττα Ισαβέλλα γεννήθηκε στο Παλέρμο της Σικελίας στις 3 Απριλίου 1812 και ήταν η μεγαλύτερη κόρη του Λουδοβίκου Φίλιππου της Γαλλίας και της Μαρίας Αμαλίας των Βουρβόνων-Ισπανίας, κόρης του Φερδινάνδου Α΄ των Δύο Σικελιών.
Στις 9 Αυγούστου 1832, η εικοσάχρονη Λουίζα παντρεύτηκε τον Λεοπόλδο Α΄ του Βελγίου, ο οποίος ήταν είκοσι δύο χρόνια μεγαλύτερός της. Ο Λεοπόλδος Α΄ ήταν χήρος από τη σύζυγό του, Καρλόττα της Ουαλίας, μετά το τέλος της κατά τη διάρκεια της γέννας του θνησιγενούς γιου τους το 1817. Επειδή ο Λεοπόλδος ήταν Προτεστάντης, ο γάμος του είχε δύο τελετές, μία Καθολική και μια Καλβινιστική.
Η βασίλισσα Λουίζα απεβίωσε από φυματίωση στο πρώην Βασιλικό Ανάκτορο της Οστάνδης στις 11 Οκτωβρίου 1850 σε ηλικία 38 ετών. Η σορός της μεταφέρθηκε στο Λαίκεν και ένα μνημείο ανεγέρθηκε στο Οστάνδη. Έχει ταφεί δίπλα στον σύζυγό της στη Βασιλική Κρύπτη της Εκκλησίας της Παναγίας του Λαίκεν.
Οικογένεια
Η Λουίζα παντρεύτηκε το 1832 το Λεοπόλδο Α΄ του Βελγίου και μαζί απέκτησαν τέσσερα παιδιά:
Εξωτερικοί σύνδεσμοι
Κατηγορία:Οίκος της Ορλεάνης Κατηγορία:Οίκος της Σαξονίας-Κόμπουργκ & Γκότα Κατηγορία:Πριγκίπισσες της Γαλλίας Κατηγορία:Βασίλισσες του Βελγίου
Ράνταλ Φόλκερ
Ο Ράνταλ Άλαν Φόλκερ (Randal Alan Falker· γενν. στις 22 Ιουλίου 1985) είναι Αμερικανός επαγγελματίας καλαθοσφαιριστής με την ΚΣΟ Σίμπιου της 1ης Ρουμανίας. Έχει ύψος 2,01 μέτρων και βάρος 115 κιλών και έπαιζε στις θέσεις του πάουερ φόργουορντ και του σέντερ.
Κολεγιακή πορεία
Ο Φόλκερ έπαιξε 3 χρόνια (2004–2007) στο κολεγιακό πρωτάθλημα μπάσκετ του NCAA, παίζοντας με τους Σαλούκις του Πανεπιστημίου του Νότιου Ιλινόις υπό τον προπονητή Κρις Λόουερι. Ως δευτεροετής, το εκρηκτικό ριμπάουντ και η τάπα του Φόλκερ του κέρδισαν το βραβείο του Πολυτιμότερου Παίχτη (MVP) στη Διάσκεψη Μιζούρι Βάλεϊ. Ως νεαρός, ο ύψους 1,80 μέτρων φόργουορντ είχε μέσο όρο 12,3 πόντους και 7,7 ριμπάουντ ανά παιχνίδι με τους Σαλούκις. Ο Φόλκερ ήταν ο κορυφαίος του πρωταθλήματος σε τάπες και βοήθησε το SIU να προχωρήσει στην Φάση των 16 του τουρνουά μπάσκετ NCAA.
Επαγγελματική σταδιοδρομία
Στις 10 Οκτωβρίου 2016 ο Φόλκερ υπέγραψε με την ΑΕΚ. Στις 29 Ιανουαρίου 2017 υπέγραψε με τη Στεάουα Βουκουρεστίου της Liga Națională. Στις 13 Αυγούστου 2018 ο Φολκερ εντάχθηκε στην ΚΣΟ Σιμπίου της 1ης Ρουμανίας.
Εξωτερικοί σύνδεσμοι
Κατηγορία:Καλαθοσφαιριστές Νανσί Μπασκέτ Κατηγορία:Πάουερ φόργουορντ Κατηγορία:Καλαθοσφαιριστές Σολέ Μπασκέτ Κατηγορία:Σέντερ Κατηγορία:Καλαθοσφαιριστές Μπεσίκτας Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Κοινοτικά δάση του Νεπάλ
Τα Κοινοτικά Δάση του Νεπάλ θεσμοθετήθηκαν από την κυβέρνηση του Νεπάλ με στόχο να αντιμετωπιστεί η προοδευτική υποβάθμιση των δασών, με την υιοθέτηση πρακτικών που συμβάλλουν τόσο στη δασική αναγέννηση όσο και στη βελτίωση του βιοτικού επιπέδου των μελών της τοπικής κοινότητας. Το Νεπάλ είναι μια από τις πρωτοπόρες χώρες που αναγνωρίζει τη σημαντική συμβολή της ενεργού συμμετοχής της κοινότητας στη μακροβιότητα των δασικών πόρων και παραχωρεί σε αυτή δικαιώματα χρήσης και διαχείρισής τους.
Ιστορική αναδρομή
Πριν από το 1950, η διαχείριση των δασών του Νεπάλ πραγματοποιούνταν κυρίως από τοπικές ελίτ του φεουδαρχικού αυταρχικού καθεστώτος Rana, στις οποίες είχαν αποδοθεί οι δασικοί πόροι της χώρας ως ιδιωτικές περιουσίες. Μετά την κατάλυση του καθεστώτος Rana το 1950, η κυβέρνηση του Νεπάλ εθνικοποίησε τα δάση με το νόμο του 1957, με τον οποίο όλοι οι ιδιωτικοί δασικοί πόροι τέθηκαν υπό τον έλεγχο του κράτους. Όμως, η χωρίς κανόνες απόσπαση δασικών πόρων από τους ανθρώπους της τοπικής κοινότητας είχε ως αποτέλεσμα την αυξανόμενη αποψίλωση των δασών και την εμφάνιση συγκρούσεων ανάμεσα σε εκείνους και την κρατική διοίκηση. Η εθνική διαχείριση παρέμεινε η κυρίαρχη προσέγγιση δασικής διαχείρισης του Νεπάλ μέχρι και τα μέσα της δεκαετίας του 1970, οπότε η κυβέρνηση άρχισε να εκδηλώνει έντονη ανησυχία για την επιταχυνόμενη υποβάθμιση των δασών και τις αρνητικές της περιβαλλοντικές συνέπειες. Προκειμένου να αναστραφεί αυτή η τάση, διαμορφώθηκε το Εθνικό Δασικό Σχέδιο του 1976 το οποίο παρείχε στις τοπικές κοινότητες το δικαίωμα διαχείρισης και χρήσης των τοπικών δασών. Με το Δασικό Νόμο του 1978 ορίστηκαν νέες κατηγορίες δασών, διαχειριζόμενων από τοπικές κοινότητες, θρησκευτικές ομάδες και ιδιώτες, και επιτράπηκε η ενοικίαση δασών σε ιδιώτες ή κοινότητες. Τα αδύναμα σημεία του παραπάνω νόμου ήταν η απουσία μηχανισμών συμπερίληψης ανθρώπων όλων των κοινωνικών στρωμάτων στη λήψη αποφάσεων και διασφάλισης των προσδοκώμενων οφελών από τη διατήρηση και διαχείριση των δασικών πόρων. Η μεγαλύτερη ώθηση στο πρόγραμμα κοινοτικής διαχείρισης σημειώθηκε με το Κύριο Σχέδιο Δασοκομίας του 1988, με βάση το οποίο στόχος των Κοινοτικών Δασών είναι η κάλυψη των αναγκών της κοινότητας με την ταυτόχρονη προστασία του δάσους, και ακολούθως με τους Δασικούς Νόμους του 1993 και του 1995 που παρείχαν λεπτομερείς κατευθυντήριες γραμμές και όλο το πλαίσιο για τη μεταβίβαση της διαχείρισης των δασών στις τοπικές κοινότητες. Σημειώνεται πως τα δάση εξακολουθούν να βρίσκονται στην ιδιοκτησία του κράτους.
Στις μέρες μας, πάνω από 4,2 εκατομμύρια νοικοκυριά συμμετέχουν στη διαχείριση των Κοινοτικών Δασών, που αποτελούν το 38% των δασών του Νεπάλ και εντοπίζονται κυρίως στους λόφους της χώρας που περιλαμβάνουν περιοχές όπως η Κατμαντού, η Ποκάρα, η Μπανέπα και η Τρισούλι.
κέντρο|μικρογραφία|488x488εσ|Χάρτης των περιοχών του Νεπάλ
Πλαίσιο διαχείρισης των Κοινοτικών Δασών του Νεπάλ
Το πρώτο βήμα για την κοινοτική διαχείριση είναι η δημιουργία μιας Ομάδας Χρηστών Κοινοτικού Δάσους (Community Forest User Group) η οποία υποβάλλει αίτηση στο Περιφερειακό Δασαρχείο (District Forest Office) που αποτελεί το εποπτικό κρατικό όργανο, καταθέτοντας ένα σχέδιο διαχείρισης του τοπικού δάσους διαμορφωμένο μέσα από τη γενική τους συνέλευση, με τη βοήθεια τεχνικού εμπειρογνώμονα από το κράτος, στο οποίο περιγράφονται η τοπική δασική έκταση και όλες οι δραστηριότητες που θα πραγματοποιηθούν σε αυτή σε βάθος δεκαετίας, σεβόμενες τις κατευθυντήριες γραμμές του νόμου. Στη συνέχεια, το Περιφερειακό Δασαρχείο παραχωρεί στην Ομάδα Χρηστών το δικαίωμα αποκλειστικής χρήσης των τοπικών δασικών πόρων, προς όφελος της κοινότητας, έχει όμως τη δυνατότητα να πάρει πίσω τον έλεγχο του δάσους, σε περίπτωση κακής χρήσης των πόρων, κατάχρησης εξουσίας ή για λόγους δημοσίου συμφέροντος.
Δικαίωμα συμμετοχής στην Ομάδα Χρηστών Κοινοτικού Δάσους έχουν τα μέλη από κάθε νοικοκυριό της περιοχής που χρησιμοποιεί τους δασικούς πόρους. Όλες οι αποφάσεις για τους κανόνες διαχείρισης και χρήσης των δασικών πόρων λαμβάνονται στις γενικές συνελεύσεις, στις οποίες εκλέγεται και μια εκτελεστική επιτροπή που φέρει την ευθύνη για την τήρησή τους και αποτελεί το συνδετικό κρίκο με το Περιφερειακό Δασαρχείο.
Οι χρήστες υποχρεούνται να συμμετέχουν σε δραστηριότητες αναδάσωσης και καθαρισμού των δασών, καθώς και στη φύλαξή τους, είτε επιτηρώντας τα οι ίδιοι είτε καταβάλλοντας εισφορές για την πρόσληψη φυλάκων. Στους χρήστες που δεν είναι συνεπείς στις υποχρεώσεις τους επιβάλλονται κυρώσεις, ακόμη και η καθαίρεσή τους από την Ομάδα. Παράλληλα, οι χρήστες δικαιούνται να συλλέγουν από το Κοινοτικό Δάσος προϊόντα όπως ξυλεία, καυσόξυλα, φαρμακευτικά φυτά, ζωοτροφές, φρούτα, ρετσίνι, για να καλύψουν τις ανάγκες τους και ό,τι περισσεύει μπορούν να το πουλήσουν μεμονωμένα ή συλλογικά, αυξάνοντας έτσι το εισόδημα τους.
Από το συλλογικό κοινοτικό εισόδημα, το 25% χρησιμοποιείται για δράσεις δασικής διατήρησης και αναγέννησης, το 50% για την ενδυνάμωση των γυναικών και των οικονομικά ασθενέστερων μελών της τοπικής κοινότητας, ενώ το υπόλοιπο 25% μοιράζεται στους χρήστες.
Επιπλέον, υπάρχουν Δίκτυα Ομάδων Χρηστών που διακινούν και πωλούν τα δασικά προϊόντα, καθώς και μια Ομοσπονδία Ομάδων Χρηστών Κοινοτικών Δασών (Federation of CFUGs) που παίρνει μέρος σε συζητήσεις με την κυβέρνηση για την χάραξη πολιτικής για μια πιο αποτελεσματική κοινοτική διαχείριση.
Επιτεύγματα των Κοινοτικών Δασών του Νεπάλ
Η κοινοτική δασική διαχείριση στο Νεπάλ συμβάλλει στην αποκατάσταση και αναγέννηση των δασών, στη μείωση των αερίων του θερμοκηπίου που ευθύνονται για την κλιματική αλλαγή και στην προστασία της βιοποικιλότητας. Επιπλέον, επιτυγχάνεται παρεμπόδιση της διάβρωσης του εδάφους και των πλημμυρών, εμπλουτισμός του υδροφόρου ορίζοντα και διατήρηση των καταφυγίων της άγριας πανίδας. Παράλληλα, τα Κοινοτικά Δάση του Νεπάλ, προμηθεύουν τα μέλη των τοπικών κοινοτήτων με τα απαραίτητα για τις ανάγκες τους δασικά προϊόντα και βελτιώνουν το εισόδημά τους με την πώλησή τους. Επιπλέον, συμβάλλουν στη βελτίωση της ποιότητας ζωής της κοινότητας με έργα κατασκευής κτιρίων, δρόμων, σχολείων και ιατρείων, καθώς και ηλεκτροδοτικά και υδροδοτικά έργα. Τέλος, η συμμετοχή στην κοινοτική διαχείριση συντελεί στην ενδυνάμωση των γυναικών και ανθρώπων που βρίσκονται σε δυσμενέστερη οικονομική και κοινωνική θέση, αφού παίρνουν μέρος στις αποφάσεις, αίροντας έτσι τις κοινωνικές ανισότητες.
Σημεία προς βελτίωση των Κοινοτικών Δασών του Νεπάλ
Ένα πρόβλημα που παρατηρήθηκε στη λειτουργία των Κοινοτικών Δασών του Νεπάλ και πρέπει να αντιμετωπιστεί είναι η μειωμένη συμμετοχή των γυναικών και ατόμων που ανήκουν σε κατώτερα κοινωνικά στρώματα και η κυριαρχία των πιο εύρωστων οικονομικά μελών στη διαδικασία λήψης αποφάσεων, με αποτέλεσμα να προωθούνται τα συμφέροντα εκείνων που συγκεντρώνουν την εξουσία στην τοπική κοινότητα. Ένα ακόμη σημείο που χρειάζεται βελτίωση είναι η εξασφάλιση μιας δίκαιης και ισότιμης κατανομής των οφελών που προκύπτουν από την κοινοτική διαχείριση, ανάμεσα στα μέλη της τοπικής κοινότητας. Τέλος, η εφαρμογή δασοκομικών τεχνικών στη διαχείριση του δάσους και η έγκαιρη επίλυση προστριβών μεταξύ των μελών της Ομάδας Χρηστών, αλλά και με το Περιφερειακό Δασαρχείο, θα συνέβαλε σε μια πιο αποτελεσματική δασική διαχείριση.
Παραπομπές
Κατηγορία:Δασική οικολογία
Κάρολος Γκοντζάγκα-Νεβέρ
O Κάρολος του Ρετέλ (Carlo di Rethel ή Carlo, duca di Rethel· 22 Οκτωβρίου 1609 - 30 Αυγούστου 1631) από τον Οίκο των Γκοντζάγκα ήταν δούκας του Μαγιέν (1621-31). Επίσης διάδοχος των δουκάτων Νεβέρ & Ρετέλ, τα οποία συγκυβέρνησε με τον πατέρα του.
Βιογραφία
Ήταν γιος του Καρόλου Α΄ Γκοντζάγκα-Νεβέρ, δούκα του Νεβέρ & του Ρετέλ και μετέπειτα δούκα της Μάντοβας & του Μομφερράτου, και της Αικατερίνης της Λωρραίνης, κόρης του Καρόλου Α΄ δούκα του Μαγιέν.
Ο Κάρολος απεβίωσε το 1631 σε ηλικία 22 ετών, έτσι δεν διαδέχθηκε τον πατέρα του ως δούκας της Μάντοβας και του Νεβέρ. Στο δουκάτο του Μαγιέν τον Κάρολο διαδέχθηκε πρώτα ο νεότερος αδελφός του Φερδινάνδος, που όμως απεβίωσε το επόμενο έτος 22 ετών και μετά ο γιος του Κάρολος Β΄, που πώλησε το Μαγιέν στον καρδινάλιο Μαζαρέν (1654). Ο πατέρας του Καρόλου απεβίωσε το 1637 και τον διαδέχθηκε ο εγγονός του Κάρολος Β΄ ως δούκας της Μάντοβας και Δ΄ του Νεβέρ και Ρετέλ, που επίσης πώλησε το Νεβέρ και Ρετέλ στον καρδινάλιο Μαζαρέν (1659). Το 1660 απεβίωσε η σύζυγός του Καρόλου, η Μαρία.
Οικογένεια
To 1627 νυμφεύτηκε τη Μαρία Γκοντζάγκα μαρκησία του Μομφερράτου, κόρη του 2ου εξαδέλφου του Φραγκίσκου Δ΄ δούκα της Μάντουα και είχε τέκνα:
Πηγές
Κατηγορία:Οίκος των Γκοντζάγκα
Κονόνγκο (φυλή)
Η Κονόνγκο (σουαχ.: ενικ.: Κονόνγκο (Konongo) / πληθ.: Ουακονόνγκο (Wakonongo)), είναι μία εθνογλωσσική ομάδα των Μπαντού (Bantu) που βρίσκεται στην Περιοχή Μπάντα (Mpanda District), στην Περιφέρεια Κατάβι (Katavi Region), στα δυτικά της Τανζανίας.
Το 1987 ο πληθυσμός των Ουακονόνγκο (Wakonongo) εκτιμήθηκε πως αριθμούσε περί τα 51.000 άτομα.
Η γλώσσα τους είναι η Κικονόνγκο (Kikonongo).
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Εθνοτικές ομάδες στην Τανζανία Κατηγορία:Αυτόχθονες κάτοικοι στην Ανατολική Αφρική Κατηγορία:Φυλές Μπαντού
Ντάριους Λαβρινόβιτς
Ο Ντάριους Λαβρινόβιτς (λιθουανικά: Darjuš Lavrinovič, πολωνικά: Dariusz Ławrynowicz, γενν. την 1η Νοεμβρίου 1979) είναι Λιθουανός επαγγελματίας καλαθοσφαιριστής, ο οποίος αγωνίζεται ως σέντερ για την ΜΚ Βίτις.
Επαγγελματική σταδιοδρομία
Ο Λαβρινόβιτς «άνθισε» τη σεζόν 2005-06 της Ευρωλίγκα ενώ έπαιζε με τη Ζάλγκιρις Κάουνας, καθώς κέρδισε μία θέση στη Δεύτερη Ομάδα της Ευρωλίγκα. Ήταν ο κορυφαίος στα ριμπάουντ εκείνο το έτος, όπου κατέκτησε την κορυφή στην κατηγορία τόσο στο Πρωτάθλημα Λιθουανίας όσο και στη Βαλτική Λίγκα, με μέσο όρο 9,8 ριμπάουντ ανά αγώνα σε κάθε διοργάνωση.
Το 2006, εντάχθηκε στην Ούνικς Καζάν και το 2008 στη Ντιναμό Μόσχας. Το 2009, εντάχθηκε στη Ρεάλ Μαδρίτης. Τον επόμενο χρόνο, μετακινήθηκε στη Φενερμπαχτσέ. Το 2011, υπέγραψε διετές συμβόλαιο με την ΤΣΣΚΑ Μόσχας.
Στις 31 Ιουλίου 2014, εντάχθηκε στην Ρέτζο Εμίλια της Σέριε Α. Παρά την απουσία του από την έναρξη της σεζόν λόγω τραυματισμού, συνέβαλε με 11,4 πόντους σε περίπου 17 λεπτά ανά αγώνα σε πάνω από 25 αγώνες πρωταθλήματος, πριν σκοράρει με διψήφια νούμερα σε 10 από τους 15 αγώνες για τα πλέι οφ που έπαιξε, καθώς η Ρέτζο Εμίλια κέρδισε τον τίτλο του πρωταθλήματος στον 7ο και τελευταίο αγώνα των τελικών.
Στις 22 Αυγούστου 2018, υπέγραψε με τη λιθουανική ΜΚ Πριέναϊ.
Εθνική Λιθουανίας
Ο Λαβρινόβιτς έχει υπάρξει μέλος της Εθνικής Λιθουανίας. Με τη Λιθουανία έπαιξε στο Ευρωμπάσκετ του 2005, στο Παγκόσμιο Πρωτάθλημα του 2006, στο Ευρωμπάσκετ του 2007, στους Ολυμπιακούς Αγώνες του 2008, στο Ευρωμπάσκετ του 2009, στο Ευρωμπάσκετ του 2013 και στο Παγκόσμιο Κύπελλο του 2014. Βοήθησε τη Λιθουανία να κερδίσει το αργυρό μετάλλιο στο Ευρωμπάσκετ του 2013 και το χάλκινο μετάλλιο στο Ευρωμπάσκετ του 2007.
Προσωπική ζωή
Ο Λαβρινόβιτς είναι πολωνικής καταγωγής. Έχει έναν δίδυμο αδερφό, τον Κσίστοφ, με τον οποίο έπαιξε μαζί στην Όυνικς Καζάν, καθώς και στην Εθνική Λιθουανίας. Στις 18 Οκτωβρίου 1998, ο Ντάριους, ο δίδυμος αδελφός του Κσίστοφ και ο ξάδελφος τους, βίασαν εκείνη την εποχή ένα κορίτσι ηλικίας δεκαεπτά ετών. Στις 25 Ιουνίου 1999, το δικαστήριο καταδίκασε τους δίδυμους αδελφούς σε 5 χρόνια φυλάκιση και τον ξάδελφό τους σε 6 χρόνια φυλάκιση.
Εξωτερικοί σύνδεσμοι
Κατηγορία:Λιθουανοί καλαθοσφαιριστές Κατηγορία:Λιθουανοί πολωνικής καταγωγής Κατηγορία:Δίδυμοι αθλητές Κατηγορία:Σέντερ Κατηγορία:Καλαθοσφαιριστές Εθνικής Λιθουανίας Κατηγορία:Καλαθοσφαιριστές Ευρωμπάσκετ 2005 Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές Ευρωμπάσκετ 2009 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Ούνικς Καζάν Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές Ντιναμό Μόσχας Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές Μπουντιβέλνικ Κατηγορία:Καλαθοσφαιριστές ουκρανικών συλλόγων Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ΜΚ Λιετκάμπελις Κατηγορία:Καλαθοσφαιριστές ΜΚ Πριέναϊ Κατηγορία:Καλαθοσφαιριστές Λόντον Σίτι Ρόιαλς Κατηγορία:Καλαθοσφαιριστές αγγλικών συλλόγων Κατηγορία:Καλαθοσφαιριστές ΜΚ Βίτις
Καρτίδες
Οι Καρτίδες (αγγλικά: Kurt dynasty/Kartids, περσικά: کرتیان, αραβικά: آل كرت) ήταν μια σουνιτική μουσουλμανική δυναστεία τατζικικής καταγωγής, που κυβέρνησε ένα μεγάλο τμήμα του Χορασάν κατά τους 13ο και 14ο μ.Χ. αιώνες. Είχαν πρωτεύουσα τη Χεράτ, με έτερη πολύ σημαντική πόλη τους το Μπαμιγιάν στο κεντρικό Χορασάν. Αρχικώς ήταν υποτελείς του σουλτάνου της Αυτοκρατορίας των Γκουριδών, Αμπούλ Φατίχ Γκιγιάς αντ-Ντιν Μουχάμμαντ μπιν Σαμ, και αργότερα της Μογγολικής Αυτοκρατορίας. Μετά τη διάλυση του Ιλχανάτου το 1335, ο τότε ηγέτης τους, Μουίζ αντ-Ντιν Χουσεΐν ιμπν Γκιγιάθ αντ-Ντιν, εργάστηκε για την επέκταση της ηγεμονίας του. Ο θάνατός του το 1370 και η εισβολή του Ταμερλάνου το 1381, τερμάτισαν τις φιλοδοξίες της δυναστείας των Καρτιδών.
Υποτελείς των Γκουριδών
Οι Καρτίδες ανάγουν την καταγωγή τους στον Τατζ αντ-Ντιν Ουθμάν Μαργκίνι, τού οποίου ο αδελφός, Ιζ αντ-Ντιν Ουμάρ Μαργκίνι, ήταν βεζίρης του σουλτάνου των Γκουριδών, Αμπούλ Φατίχ Γκιγιάς αντ-Ντιν Μουχάμμαντ μπιν Σαμ. Ο ιδρυτής της δυναστείας των Καρτιδών ήταν ο Μαλίκ Ρουκν αντ-Ντιν Αμπού Μπακρ, που καταγόταν από την οικογένεια των Σανσαμπανιδών της Γκουρ. Ο Μαλίκ Ρουκν αντ-Ντιν Αμπού Μπακρ παντρεύτηκε μια πριγκίπισσα των Γκουριδών. Ο υιός τους, Μουχάμμαντ Σαμς αντ-Ντιν, διαδέχθηκε τον πατέρα του το 1245.
Υποτελείς της Μογγολικής Αυτοκρατορίας
Ο Μουχάμμαντ Σαμς αντ-Ντιν, αφού διαδέχθηκε τον πατέρα του, συμμετείχε με τον Μογγόλο στρατηγό Σαλί Νογιάν σε μια εισβολή στην Ινδία το 1246, όπου και συνάντησε τον σούφι άγιο Μπαχά αντ-Ντιν Ζακαρίγια στο Μουλτάν το 1247-48. Αργότερα επισκέφθηκε τον Μεγάλο Χάνο των Μογγόλων, Μόνγκε (περίοδος εξουσίας 1248-1257), που τού ανέθεσε την εξουσία στο Μεγάλο Χορασάν (σημερινό Αφγανιστάν) και πιθανώς την περιοχή μέχρι τον Ινδό ποταμό. Το 1263-64, αφού ο Μουχάμμαντ Σαμς αντ-Ντιν είχε υποτάξει το Σιστάν, επισκέφθηκε τον χάνο Χουλαγκού του Ιλχανάτου, και τρία χρόνια αργότερα τον διάδοχό του χάνο Αμπάκα, τον οποίο και συνόδευσε στην εκστρατεία του εναντίον του Ντερμπέντ και του Μπακού. Επισκέφθηκε ξανά τον χάνο Αμπάκα, αυτή τη φορά όμως η προηγούμενη καλή άποψη των Μογγόλων γι΄ αυτόν είχε αλλάξει σε καχυποψία, γεγονός που οδήγησε στο θάνατό του, μετά τη δηλητηρίασή του τον Ιανουάριο του 1278 με ένα καρπούζι που τού προσφέρθηκε ενώ έπαιρνε το λουτρό του στην Ταυρίδα. Ο χάνος Αμπάκα διέταξε μάλιστα να καεί το άψυχο σώμα του αλυσοδεμένο στην πόλη Τζαμ στο Χορασάν.
Τον Μουχάμμαντ Σαμς αντ-Ντιν διαδέχθηκε ο υιός του Ρουκν αντ-Ντιν, ο οποίος υιοθέτησε τον τίτλο του Μαλίκ (βασιλιάς στα αραβικά), τον οποίο θα χρησιμοποιούσαν όλοι οι διάδοχοι Καρτίδες. Τον καιρό του θανάτου του στο Χαϋσάρ (κάστρο στο Χορασάν) στις 3 Σεπτεμβρίου 1305, η πραγματική εξουσία βρισκόταν ήδη από καιρό στα χέρια του υιού του, Φαχρ αντ-Ντιν. Ο Φαχρ αντ-Ντιν ήταν πάτρωνας της λογοτεχνίας, αλλά και εξαιρετικά θρήσκος. Παλαιότερα είχε κλειστεί από τον πατέρα του στη φυλακή για επτά χρόνια, μέχρι που ο Ιλχανίδης στρατηγός Ναουρούζ παρενέβη υπέρ του. Όταν η εξέγερση του Ναουρούζ εναντίον της κεντρικής εξουσίας εξασθένησε γύρω στο 1296, ο Φαχρ αντ-Ντιν τού προσέφερε άσυλο, αλλά όταν μια δύναμη των Ιλχανιδών προσέγγισε τη Χεράτ, τον πρόδωσε και παρέδωσε τον στρατηγό στις δυνάμεις του χάνου των Ιλχανιδών, Μαχμούντ Γκαζάν. Τρία χρόνα αργότερα, ο Φαχρ αντ-Ντιν πολέμησε εναντίον του διαδόχου του Γκαζάν, χάνου Ολτζεϊτού, που σύντομα μετά την ανάρρησή του έστειλε μια δύναμη 10.000 ανδρών να καταλάβει τη Χεράτ. Ο Φαχρ αντ-Ντιν παρόλα αυτά, κατάφερε να εξαπατήσει τους εισβολείς αφήνοντάς τους να καταλάβουν την πόλη, παγιδεύοντάς τους στη συνέχεια εκεί και εξοντώνοντάς τους, σκοτώνοντας και τον διοικητή τους Ντανισμέντ Μπαχαντούρ. Ο Φαχρ αντ-Ντιν πέθανε στις 26 Φεβρουαρίου 1307. Η Χεράτ και το Γκιλάν κατακτήθηκαν τελικώς από τον Ολτζεϊτού.
Τον Φαχρ αντ-Ντιν διαδέχθηκε ο αδελφός του, Γκιγιάθ αντ-Ντιν. Σχεδόν αμέσως άρχισε η διαμάχη με τον άλλο αδελφό του, Αλά αντ-Ντιν ιμπν Ρουκν αντ-Ντιν. Αναφέροντας την υπόθεση στον Ολτζεϊτού, που τον δέχθηκε με μεγαλειώδη υποδοχή, επέστρεψε στο Χορασάν το 1307/8. Τα συνεχιζόμενα προβλήματα όμως με τον αδελφό του τον οδήγησαν ξανά στην Αυλή των Ιλχανιδών το 1314/5. Με την επιστροφή του στη Χεράτ, ήρθε ενώπιον της εισβολής στην επικράτειά του τού πρίγκιπα Γιασαούρ του Χανάτου Τσαγκατάι, καθώς και της εχθρότητας του ηγεμόνα Κουτμπ αντ-Ντιν της πόλης Ισφιζάρ (σήμερα χωριό στο Νότιο Χορασάν), και του πληθυσμού του Σιστάν. Η Χεράτ τέθηκε από τον πρίγκιπα Γιασαούρ υπό πολιορκία. Ο Γιασαούρ όμως αναχαιτίστηκε από τις στρατιές του Ιλχανάτου, και τον Αύγουστο του 1320, ο Γκιγιάθ αντ-Ντιν συμμετείχε στο ιερό προσκύνημα των μουσουλμάνων στη Μέκκα, αφήνοντας τον υιό του Σαμς αντ-Ντιν Μουχάμμαντ ιμπν Γκιγιάθ αντ-Ντιν στη θέση του κατά την απουσία του. Το 1327 ο εμίρης Τσουπάν κατέφυγε στη Χεράτ, μετά την προδοσία του από τον χάνο των Ιλχανιδών, Αμπού Σαΐντ Μπαχαντούρ, όπου αιτήθηκε ασύλου από τον Γκιγιάθ αντ-Ντιν, με τον οποίο ήταν φίλοι. Ο Γκιγιάθ αντ-Ντιν αρχικώς χορήγησε το άσυλο, αλλά όταν ο Αμπού Σαΐντ Μπαχαντούρ τον πίεσε να εκτελέσει τον Τσουπάν, υπάκουσε. Σύντομα κατόπιν ο Γκιγιάθ αντ-Ντιν απεβίωσε, το 1329, αφήνοντας τέσσερεις γιους: Τους Σαμς αντ-Ντιν Μουχάμμαντ ιμπν Γκιγιάθ αντ-Ντιν, Χαφέζ ιμπν Γκιγιάθ αντ-Ντιν, Μουίζ αντ-Ντιν Χουσεΐν ιμπν Γκιγιάθ αντ-Ντιν, και Μπακίρ ιμπν Γκιγιάθ αντ-Ντιν.
ΦΚ Σπάρτακς Γιούρμαλα
Η ΦΚ Σπάρτακς Γιούρμαλα είναι λετονική ποδοσφαιρική ομάδα από την Γιούρμαλα. Ιδρύθηκε το 2007. Συμμετέχει στο Πρωτάθλημα ποδοσφαίρου Λετονίας. Έδρα της ομάδας είναι το Σλόκας Στάτιουμ χωρητικότητας 5000 θεατών.
Σοφέρ
Ως σοφέρ (ή σοφερίνα) φέρεται ο οδηγός οχήματος. Γενικά είναι ο επαγγελματίας ταξιτζής, οδηγός λεωφορείου κλπ. Ιστορικά συνδέεται με τον παραδοσιακό αμαξά που οδηγούσε το κάρο ή τη σούστα. Η ετυμολογία της λέξης είναι από το γαλλικό chauffeur και το λατινικό calefare.
Φρειδερίκος ΙΑ΄ του Χοεντσόλερν
Ο Φρειδερίκος ΙΑ΄ ο πρεσβύτερος, γερμ. Friedrich XI der alte (απεβ. 26 Νοεμβρίου 1401) από τον Οίκο των Χοεντσόλερν-Σουαβίας ήταν κόμης του Χοεντσόλερν (1339-1379).
Βιογραφία
Ήταν γιος του Φρειδερίκου του Στρασβούργου (γιου του Φρειδερίκου Η΄ κόμη του Τσόλερν) και της Μαργαρίτας, κόρης του Μπούρχαρτ Ε΄ κόμη του Χόενμπερκ-Βίλντμπερκ.
Περί το 1378 απεβίωσε ο θείος του Φρειδερίκος Θ΄ κόμης του Χοεντσόλερν και τον διαδέχθηκε ο γιος εκείνου Φρειδερίκος Ι΄, έτσι ο Φρειδερίκος ΙΑ΄ έγινε ο πρεσβύτερος των Τσόλερν και επίτροπος (vogt) του αββαείου του Στέττεν. Ήταν μέλος της "Ομάδας του Λέοντος", η οποία το 1382 ενώθηκε με την "Ομάδα των Σουηβικών πόλεων". Όταν η τελευταία συγκρούστηκε με τον Έμπερχαρτ Β΄ κόμη της Βυρτεμβέργης, ο Φρειδερίκος ΙΑ΄ διέκοψε τις υπηρεσίες που είχε υποσχεθεί προς αυτόν.
Ξανακέρδισε την πόλη Χέχινγκεν το 1388, την οποία κατακρατούσε ο Φρειδερίκος επίσκοπος του Στρασβούργου. Όταν το 1401 ξέσπασε πυρκαγιά στην πόλη, ο Φρειδερίκος ΙΑ΄ της χορήγησε ελευθερία.
Νυμφεύτηκε την αδελφή του Ιωάννη κόμη του Φύρστενμπερκ-Τσίνντελσταϊν και όταν αυτός απεβίωσε στη μάχη του Ζέμπαχ το 1386, τον διαδέχθηκε. Ο κύριος κλάδος των Φύρστενμπερκ όμως ζήτησε την κομητεία και έτσι ξεκίνησε μακρά διαμάχη.
Το 1401 απεβίωσε και τάφηκε στην κρύπτη των Ζόλερν στο αββαείο Στέττεν. Το 1412 απεβίωσε ο εξάδελφός του Φρειδερίκος Ι΄ άτεκνος και τον διαδέχθηκε ο δικός του γιος Φρειδερίκος ΙΒ΄.
Οικογένεια
Νυμφεύτηκε ως το 1377 την Αδελαΐδα, κόρη του Χούγκο κόμη του Φύρστενμπερκ-Τσίνντελσταϊν και είχε τέκνα:
Παραπομπές
Κατηγορία:Οίκος των Χοεντσόλερν
Σοφία Ελεονώρα της Σαξονίας
H Σοφία-Ελεονώρα, γερμ. Sophia-Eleonore von Sachsen von Wettin (23 Νοεμβρίου 1609 - 2 Ιουνίου 1671) από τον Οίκο των Βέττιν ήταν κόρη του εκλέκτορα της Σαξονίας και με τον γάμο της έγινε λαντγκραβίνα της Έσσης-Ντάρμστατ.
Βιογραφία
Ήταν η πρώτη κόρη του Ιωάννη-Γεωργίου Α΄ εκλέκτορα της Σαξονίας και της Μαδγαληνής-Σιβύλλας των Χοεντσόλερν, κόρης του Αλβέρτου-Φρειδερίκου δούκα της Πρωσίας.
Οικογένεια
Παντρεύτηκε το 1627 τον Γεώργιο Β΄ λάντγκραβο της Έσσης-Ντάρμστατ και είχε τέκνα:
Παραπομπές
Κατηγορία:Οίκος των Βέττιν
Βέρνον Γκούντριτζ
Ο Βέρνον Γκούντριτζ (γεννήθηκε στις 18 Φεβρουαρίου 1984) είναι Αμερικανός επαγγελματίας καλαθοσφαιριστής.
Επαγγελματική σταδιοδρομία
Ο Γκούντριτζ ήταν η 5η συνολική επιλογή στο ντραφτ του NBA Development League του 2010 από τους Σπρίνγκφιλντ Άρμορ. Σε 33 παιχνίδια με τους Άρμορ, ο Γκούντριτζ είχε μέσο όρο 9 πόντους και 5,4 ριμπάουντ σε 23,2 λεπτά συμμετοχής ανά αγώνα, μετά από τα οποία ανταλλάχθηκε στους Μέιν Ρεντ Κλόους για τον Γιουτζίν Σπέιτς.
Το καλοκαίρι του 2011, ο Γκούντριτζ υπέγραψε με την αργεντίνικη 9 δε Χούλιο δε Ρίο Τέρθερο αλλά έφυγε πριν κάνει την πρώτη εμφάνισή του.
Τον Σεπτέμβριο του 2011 υπέγραψε μονοετές συμβόλαιο με την ουκρανική ΜΚ Κιίβ. Τον Ιούλιο του 2012, υπέγραψε με την Κίμικ Γιούζνι. Τον Μάρτιο του 2013, πήγε στην Τουρκία και υπέγραψε με την Γεσιλγκιρεσούν Μπελεντίγε για το υπόλοιπο της χρονιάς.
Τον Νοέμβριο του 2013 υπέγραψε με την ισραηλινή Χάποελ Κφαρ Σάμπα. Τον Ιανουάριο του 2014, πήγε στην Ισπανία και υπέγραψε με τη Λα Μπρουίξα δ' ορ Μανρέσα για το υπόλοιπο της περιόδου.
Τον Σεπτέμβριο του 2014, ο Γκούντριτζ υπέγραψε με την ΑΕΚ. Έφυγε από την ΑΕΚ μετά από μόλις τρεις αγώνες στην Ελληνική Α1 Κατηγορία. Τον Δεκέμβριο του 2014, υπέγραψε με τη βραζιλιάνικη UniCEUB/BRB για το υπόλοιπο της χρονιάς.
Στις 20 Ιανουαρίου 2016, υπέγραψε με τους Πιράτας δε Κεμπραδίγιας του Πορτορικανού Πρωταθλήματος.
Τον Δεκέμβριο του 2016, υπέγραψε με τους Ίνδιος δε Θιουδάδ Χουάρεθ του Μεξικανικού Πρωταθλήματος.
The Basketball Tournament
Το 2017, ο Γκούντριτζ αγωνίστηκε για τους Δε Ουάσινγκτον Τζένεραλς στο The Basketball Tournament. Η ομάδα έχασε στον γύρο των 64.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Σπρίνγκφιλντ Άρμορ Κατηγορία:Πάουερ φόργουορντ Κατηγορία:Καλαθοσφαιριστές Μέιν Ρεντ Κλωζ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ΜΚ Χίμικ Κατηγορία:Καλαθοσφαιριστές Μανρέσα Κατηγορία:Καλαθοσφαιριστές ΑΕΚ
Τζαρίρ
Ο Τζαρίρ, πλήρως ονομαζόμενος Τζαρίρ Ιμπν Ατίγια Ιμπν Χουντχάιφα αλ-Χατάφα Ιμπν Μπαντρ (αραβικά: جرير بن عطية بن حذيفة الخطفى بن بدر التميمي) ήταν Άραβας ποιητής της ομεϋαδικής περιόδου, που γεννήθηκε κατά τη διάρκεια της δεκαετίας του 640 και πέθανε το 728 ή το 729. Έγινε γνωστός για τα σατιρικά ποιήματα που αντάλλασσε για διάστημα σαράντα ετών με τους ανταγωνιστές του, Φαραζντάκ και Αλ-Αχτάλ. Οι τρεις τους, αποτέλεσαν την γνωστή ως «ομεϋαδική τριάδα». Οι τρεις ποιητές, μεταξύ τους ίσης αξίας, αποτέλεσαν πηγή συζητήσεων για διάστημα αρκετών αιώνων στα σαλόνια και τις αντιπαραθέσεις μεταξύ λογίων, όπου γινόταν προσπάθεια να καταδειχθεί ο κορυφαίος εκ των τριών.
Η «ομεϋαδική τριάδα» αποτέλεσε σημαντικό σταθμό στην εξέλιξη της αραβικής ποίησης, ακολουθώντας τα σημαντικά προϊσλαμικά πρότυπα, ανανεώνοντας, ταυτόχρονα, την θεματολογία των ειδών της σάτιρας και του πανηγυρικού.
Παραπομπές
Κατηγορία:Άραβες ποιητές
Guantanamera
Guantanamera είναι ο τίτλος δημοφιλούς τραγουδιού που βασίζετια στη γουαχίρα (φλαμένκο) μελωδία της κουβανέζικης μουσικής. Οι στίχοι του είναι παρμένοι από τον κύκλο τραγουδιών Versos Sencillos (απλά στιχάκια) του κουβανού εθνικού ήρωα Χοσέ Μαρτί. Δημιουργήθηκε αυθόρμητα στα 1929-35 όταν ο José Fernández Díaz στο μικρόφωνο του ραδιοφώνου αυτοσχεδίαζε ενώ παρουσίαζε τα τρέχοντα γεγονότα της ημέρας, τα λεγόμενα Décimas, ενώ επαναλάμβανε εν είδη ρεφρέν Guantanamera, Guajira Guantanamera. Αργότερα έγινε γνωστό ανά τον κόσμο.
Βασίλης Βασιλειάδης
Ο Βασίλης Βασιλειάδης ήταν διακεκριμένος ζωγράφος, σκηνογράφος και ενδυματολόγος. Γεννήθηκε το 1927 στην Νέα Ιωνία και απεβίωσε το 1991 από ατύχημα.
Βιογραφικό
Σε ηλικία μόλις 17 ετών μπήκε στη σχολή καλών τεχνών ως εξαιρετικό ταλέντο όπου είχε δασκάλους τον Παρθένη και τον Μπισκίνη. Αγάπησε και τη ζωγραφική και το θέατρο ενώ σπούδασε και στη Δραματική Σχολή του Ωδείου Αθηνών με δασκάλους τον Α. Βεάκη και τον Δ. Ροντήρη. Συνέχισε τις σπουδές του με υποτροφία στο Παρίσι στην Ανωτάτη Εθνική Σχολή Διακοσμητικών Τεχνών  και στη συνέχεια πήρε μαθήματα σκηνογραφίας στην όπερα του Παρισιού. Όταν επέστρεψε στην Ελλάδα δίδαξε στη σχολή Δοξιάδη αλλά και στο σχολή του Καρόλου Κουν ενώ σχεδόν ταυτόχρονα εκλέχτηκε έφορος στην Ανωτάτη Σχολή Καλών Τεχνών στο τμήμα του φροντιστηρίου διακόσμησης και σκηνογραφίας όπου δίδαξε επί 14 συναπτά έτη. Δημιούργησε σκηνογραφίες και κοστούμια για το Εθνικό θέατρο, το Κ.Θ.Β.Ε. ,το θέατρο Τέχνης και πολλά άλλα. Έλαβε μέρος σε πολλές εκθέσεις με σημαντικές διακρίσεις.
Έγινε φίλος με τον Γιάννη Τσαρούχη από το έργο του οποίου επηρεάστηκε ενώ ο ίδιος ο Τσαρούχης είχε δηλώσει ότι «''Ο Β. Βασιλειάδης είναι πράγματι καλλιτεχνική ιδιοφυία με σπάνια σχεδιαστικά χαρίσματα και έμφυτον αίσθημα διακοσμητικής''». Επίσης ο Παντελής Πρεβελάκης έγραψε για αυτόν «''Ο κ. Βασιλειάδης είναι ικανώτατος σχεδιαστής έχει προσέτι επιδείξει αξιολογότατα έργα ζωγράφου και γλύπτου. Ως σκηνογράφος έχει διακριβή πλειστάκις. Είναι εξ εμφύτου κλίσεως άριστος δάσκαλος, αφοσιωμενος πάση ψυχή εις το έργον του, εμπνευσμένος και ευρυμαθής. Οι μαθηταί του, άνευ εξαιρέσεως, τον ηγάπησαν και τον ετίμησαν. Εις κρισίμους περιστάσεις απέδειξε άψογον ήθος''». Ο Αλέκος Κοντόπουλος είπε επίσης για τον Βασιλειάδη «''Είχα την ευκαιρίαν να γνωρίσω το έργον του νέου καλλιτέχνου κ. Β. Βασιλειάδη και διαπίστωσα ότι η εργασία του εν λόγω καλλιτέχνου χαρακτηρίζεται από μίαν αυστηράν επίδοσιν και απο μίαν συνεχή ποιητικήν πρόοδον, η οποία δεικνύει έναν καλλιτεχνην σπανίας ικανότητο''ς».
Θεατρικές Παραστάσεις
Κατάλογος ελληνικών θεατρικών παραστάσεων, στις οποίες ο Β. Βασιλειάδης εργάστηκε ως σκηνογράφος ή/και ενδυματολόγος.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Έλληνες σκηνογράφοι Κατηγορία:Έλληνες ζωγράφοι Κατηγορία:Έλληνες ενδυματολόγοι Κατηγορία:Απόφοιτοι του Ωδείου Αθηνών Κατηγορία:Καθηγητές της Δραματικής Σχολής του Εθνικού Θεάτρου
Φραγκονικά της Λωρραίνης
μικρογραφία|Γλωσσικό περίγραμμα γύρω στο 1630. μικρογραφία|Περιοχή των Φραγκονικών γλωσσών: Οι κεντρικές φραγκονικές διάλεκτοι είναι σε πράσινο.Τα Φραγκονικά της Λωρραίνης (Φραγκονικά της Λωρραίνης: Plàtt, lothrìnger Plàtt, francique lorrain, platt lorrain, Lothringisch) είναι διφορούμενη ονομασία για διαλέκτους των Δυτικοκεντρικών Γερμανικών (Westmitteldeutsch), μια ομάδα των υψηλών γερμανικών γλωσσών που ομιλούνται στο τμήμα Μοζέλα της πρώην βορειοανατολικής γαλλικής περιοχής της Λωρραίνης (Βλέπε Γλωσσικό σύνορο της Λωρραίνης).
Περιγραφή
Ο όρος Φραγκονικά της Λωρραίνης έχει πολλαπλούς ορισμούς. Μερικοί μελετητές τον χρησιμοποιούν για να αναφερθούν σε όλη την ομάδα των Δυτικοκεντρικών γερμανικών διαλέκτων που ομιλούνται στην γαλλική περιοχή της Λωρραίνης. Άλλοι το χρησιμοποιούν πιο στενά για αναφερθούν στην Μοζελική Φραγκονιανή διάλεκτο που ομιλείται στην κοιλάδα του ποταμού Νιέντ (Πάις ντε Νιέντ, του οποίου η μεγαλύτερη πόλη είναι το Μπουλάι-Μοζέλ), για να τη διακρίνουν από τις άλλες δύο φραγκονικές διαλέκτους που ομιλούνται στη Λωρραίνη, τα Λουξεμβουργιανά στα δυτικά και τα Φραγκονικά του Ρήνου στα ανατολικά.
Κωνσταντίνος Χοιροσφάκτης
Ο Κωνσταντίνος Χοιροσφάκτης ήταν Βυζαντινός διπλωμάτης και αξιωματούχος, που δραστηριοποιήθηκε κατά τη βασιλεία του Νικηφόρου Γ΄ Βοτανειάτη (βασ. 1078–1081) και του Αλεξίου Α΄ Κομνηνού (βασ. 1081–1118).
Φραγκονικά της Λωρραίνης
Περιγραφή
Το 1806 υπήρχαν 218.662 ομιλητές των Φραγκονικών της Λωρραίνης στον Μοζέλα και 41.795 ομιλητές στο Μορθ.
Κωνσταντίνος Χοιροσφάκτης
Βιογραφία
Ο Κωνσταντίνος Χοιροφάκτης εμφανίζεται για πρώτη φορά το 1078, φέροντας τον βαθμό του προέδρου, όταν στάλθηκε από τον Βοτανειάτη για να διαπραγματευτεί με τον εξεγερμένο στρατηγό Νικηφόρο Βρυέννιο τον Πρεσβύτερο. Μετά την άνοδο του Αλέξιου Α΄ Κομνηνού στην εξουσία τον Ιούνιο του 1081, ο Κωνσταντίνος, πλέον πρωτοπρόεδρος, στάλθηκε ως πρεσβευτής στον Ερρίκο Δ΄ βασιλιά της Γερμανίας (βασ. 1084–1105), φέρνοντας προτάσεις για συμμαχία μεταξύ των δύο δυνάμεων.
Φραγκονικά της Λωρραίνης
Περιγραφή
Στο μέρος της ασάφειας του όρου, οι εκτιμήσεις για τον αριθμό των ομιλητών των Φραγκονικών της Λωρραίνης στη Γαλλία ποικίλλουν ευρέως, ενώ κυμαίνονται από 30.000 έως 400.000 άτομα (η οποία θα την έκανε τρίτη πιο ομιλούμενη περιφερειακή γλώσσα στη Γαλλία, μετά τα Οξιτανικά και τα Αλσατικά).
Κωνσταντίνος Χοιροσφάκτης
Βιογραφία
Το 1082 ο Κωνσταντίνος συμμετείχε σε σύνοδο, που καταδίκασε τον Ιωάννη τον Ιταλό. Τότε κατείχε το αξίωμα του πρωτονοταρίου του δρόμου. Λίγα χρόνια αργότερα, το 1088, καταδεικνύεται σε χρυσόβουλο ως πρωτοπρόεδρος και κάτοχος του σημαντικού αξιώματος του επί των δεήσεων, δηλαδή «λήπτης παρακλήσεων», που απευθύνοντο στον Βυζαντινό Αυτοκράτορα. Το 1094 συμμετείχε σε άλλη σύνοδο, η οποία καταδίκασε τον Λέοντα τον Χαλκηδόνιο. Με την ευκαιρία αυτή καταγράφεται ως κάτοχος του βαθμού του κουροπαλάτη.
Φραγκονικά της Λωρραίνης
Περιγραφή
Τα πιο αξιόπιστα δεδομένα προέρχονται από το Enquête famille που διενεργήθηκε από την INSEE (360.000 άτομα στην απογραφή του 1962) ως μέρος της απογραφής του 1999, αλλά δίνει μια κάπως έμμεση εικόνα της τρέχουσας κατάστασης. Περίπου 78.000 άνθρωποι αναφέρθηκαν να ομιλούν τα Φραγκονικά της Λωρραίνης, αλλά λιγότεροι από 50.000 περνούσαν βασικές γνώσεις της γλώσσας στα παιδιά τους.
Κωνσταντίνος Χοιροσφάκτης
Βιογραφία
Από σφραγίδα είναι γνωστό, ότι ο Κωνσταντίνος κατείχε και το αξίωμα του πραίτορα, (κυβερνήτη) των συνδυασμένων θεμάτων της Ελλάδας (Στερεάς Ελλάδας-Θεσσαλίας) και της Πελοποννήσου, αλλά η ακριβής ημερομηνία της θητείας του είναι άγνωστη. Ο Βασίλειος Σκουλάτος υποθέτει, ότι αυτό ήταν μεταξύ 1094 και 1105.
Φραγκονικά της Λωρραίνης
Εξωτερικοί σύνδεσμοι
Κατηγορία:Γλώσσες της Γαλλίας Κατηγορία:Λωρραίνη
Κρατιδιακές εκλογές του Μεκλεμβούργου-Δυτικής Πομερανίας (2016)
Εκστρατεία
Το SPD και το CDU επιδόθηκαν στον αγώνα να υπερασπιστούν την πλειοψηφία. Επιπλέον, το δεξιό κόμμα Εναλλακτική για τη Γερμανία (AfD), το οποίο προειδοποίησε για την "εξάπλωση του Ισλάμ", ήλπιζε να καταστεί η ισχυρότερη πολιτική δύναμη μετά τις εκλογές.
Αποτελέσματα
Αποτελέσματα πολιτειακών εκλογών του 2016 !style="background-color:#E9E9E9" align=left colspan="2" rowspan="2" width=400 |Κόμμα !style="background-color:#E9E9E9" align=center colspan="3" |Λαϊκή ψήφος !style="background-color:#E9E9E9" align=center colspan="3" |Έδρες !style="background-color:#E9E9E9" align=right width=60|Ψήφοι !style="background-color:#E9E9E9" align=right width=40|% !style="background-color:#E9E9E9" align=right width=50|+/– !style="background-color:#E9E9E9" align=right width=30|Έδρες !style="background-color:#E9E9E9" align=right width=30|+/–
Επακόλουθα
Ο πρωθυπουργός του κρατιδίου Έρβιν Σέλερινγκ δήλωσε ότι θα ηγηθεί διερευνητικών συνομιλιών με το CDU και με την Αριστερά.
Παραπομπές
2016
Γρηγόρης Χαλιακόπουλος
Ο Γρηγόρης Χαλιακόπουλος γεννήθηκε το 1958 στα Φιλιατρά Τριφυλίας του νομού Μεσσηνίας. Είναι συγγραφέας, δημοσιογράφος, ποιητής και ερευνητής.
Το 1976 εισήχθη στο τμήμα της Στατιστικής Σχολής της Α.Β.Σ.Π δίχως να ολοκληρώσει τις σπουδές του, ενώ το 1992 - 1993 παρακολούθησε μαθήματα Χαρακτηρολογίας στο εργαστήριο του Κωνσταντινοπολίτη Δημητρίου Κωττάκη. Εργάστηκε στην Τράπεζα Πίστεως και εκλεγόταν επί 17 συναπτά έτη συνδικαλιστής με την αυτόνομη παράταξη της Δημοκρατικής Αγωνιστικής Συσπείρωσης. Διετέλεσε Γενικός Γραμματέας και Αντιπρόεδρος των εργαζομένων και υπήρξε μέλος της διοίκησης της Ομοσπονδίας Τραπεζοϋπαλληλικών Οργανώσεων Ελλάδος. Υπήρξε ένας από τους επικεφαλής της μεγαλύτερης μαχητικής απεργίας που πραγματοποιήθηκε στην ιστορία του  τραπεζικού κλάδου (δύο μήνες) επί Οικουμενικής Κυβέρνησης Ζολώτα 1989 – 1990, που σήμανε και το τέλος του αυτόνομου και ανεξάρτητου συνδικαλισμού. Το 1997 διαφωνώντας με την παράταξή του και την ΟΤΟΕ για την Συλλογική Σύμβαση που υπεγράφη με την Ένωση Τραπεζών, όπου χορηγούνταν επιδόματα και προαγωγές στους εκλεγμένους συνδικαλιστές, κατήγγειλε τη συμφωνία και παραιτήθηκε. Συνέχισε να αγωνίζεται για τα δικαιώματα των εργαζομένων.
Με πρωτοβουλία του έχουν εμπλουτιστεί περισσότερες από πέντε βιβλιοθήκες  σε πόλεις και χωριά της περιφέρειας, καθώς και η Βιβλιοθήκη των Φυλακών Κορυδαλλού, Ανδρών - Γυναικών (2.500 βιβλία) με την καμπάνια «Στείλε ένα Βιβλίο στο Κελί».
Εξέδιδε και διηύθυνε  την κοινωνική και λογοτεχνική εφημερίδα Αίσθηση Λόγου και Τέχνης τη διετία 1994-1995, άνευ χορηγών και διαφημίσεων ενώ διανέμονταν δωρεάν σε πανεπιστήμια, σχολές και βιβλιοπωλεία. Στη λογοτεχνία εμφανίστηκε από το 1984  με την ποιητική του συλλογή «Μελλοντικά Παρελθόν του Σήμερα» από τις εκδόσεις «Τσαπέπα». Έκτοτε ασχολήθηκε με όλα τα είδη της λογοτεχνίας: ποίηση, διήγημα, μυθιστόρημα, νουβέλα, παραμύθι, χρονογράφημα, ευθυμογράφημα, δοκίμιο, βιογραφία και θέατρο (τραγωδία, κωμωδία).
Το 1993 το παραμύθι του «Το Ταξίδι του Φερεϋντούν» ήταν υποψήφιο για το Κρατικό Βραβείο. Επίσης τιμήθηκε με τη 2η θέση στον Πανελλήνιο Διαγωνισμό του «Αναγνώστη». Από τότε μέχρι και το 2019 επισκέφθηκε πολλά σχολεία της χώρας και κυρίως άγονων και ορεινών περιοχών συζητώντας με πλέον των 60.000 μαθητών για την ομορφιά της διαφορετικότητας, με αφορμή την πραγματική ιστορία του βιβλίου του, που είχε να κάνει με τον μετανάστη και σπουδαίο φιλέλληνα, τον  Πέρση ποιητή Φερεϋντούν Φαριάντ, ο οποίος έφυγε από τη ζωή το 2012.
Συνεργάστηκε με περιοδικά και τις περισσότερες εφημερίδες του ημερήσιου και κυριακάτικου τύπου όπως:  «Νίκη», «Επενδυτής του Σαββάτου», «Καθημερινή της Κυριακής», «Έθνος», «Real News», «Ελευθερία Καλαμάτας», «prtothema.gr», «Ταχυδρόμος», «Εικόνες», «Momento», «Paper», «Homme», «Επειδή»», «Περιοδικό Φιλιατρά», «Πανόραμα», «Συνάδελφος» και άλλα.
Θεατρικά του έργα ανέβηκαν σε θεατρικές σκηνές όπως στο «Ίδρυμα Μιχάλης Κακογιάννης», στο «Μέγαρο Μουσικής Αθηνών», στο «Διέλευσις» στο «Κνωσός», στο «Τζένη Καρέζη», στο «Αντεργκράουντ», στο «Αριστοτέλειο», στην «Αρχαία Μεσσήνη», στο «Θέατρο 4 εποχές», στο «Εκστάν»  στην «Πειραματική Σκηνή Καλαμάτας» και αλλού.
Κατά τη διετία 2016-2017 διετέλεσε Καλλιτεχνικός Διευθυντής του Θεάτρου Κνωσός. Έχει γράψει κείμενα και έρευνα για 20 ντοκιμαντέρ που παίχτηκαν στην ΕΡΤ και το συνδρομητικό κανάλι Cosmote History, με ιστορικά και πολιτισμικά θέματα. Επίσης στίχοι του κυκλοφορούν μελοποιημένοι σε cd.
Με δεκαετή έρευνά του, δημοσίευσε Αρχεία του Δρομοκαΐτειου  με ιστορικά πρόσωπα που έζησαν μέσα στο ψυχιατρείο, όπως ο Ρώμος Φιλύρας, Γεώργιος Βιζυηνός, Νικόλαος Δραγούμης, Δημήτρης Βρεττάκος κ.α. Ακόμα έχει δημοσιεύσει ανέκδοτες επιστολές μεγάλων μας ποιητών: την ανέκδοτη εφηβική ποίηση του Κωστή Παλαμά, ποίηση και επιστολές του Γεράσιμου Μαρκορά, του Γεώργιου Δροσίνη, του Νικόλαου Καζαντζάκη, του Κώστα Κρυστάλη, του Θανάση Μιαούλη του οποίου είναι βιογράφος και άλλων πολλών.
Υπήρξε συνιδρυτής μαζί με άλλους, της ανένταχτης και αντισυμβατικής ομάδας «Ξωτικά της Ποίησης» που έδρασε απ’ τις αρχές της δεκαετίας του 1990 για δέκα περίπου χρόνια, με θέατρο, ποιητικές βραδιές και πολιτιστικά δρώμενα στο δρόμο και κυρίως στο κέντρο της Αθήνας.
Συντονίζει την ομάδα δημοσιογραφίας της «Πανελλαδικής Ένωσης για την Ψυχοκοινωνική Αποκατάσταση και την  Επαγγελματική Επανένταξη» που λειτουργεί υπό την αιγίδα του Υπουργείου Υγείας και είναι υπεύθυνος της εφημερίδας  «Δίαυλος» του σωματείου «Αυτοεκροσώπηση» των Ληπτών. Συνεργάστηκε ως σχολιαστής το 2015 με τους τηλεοπτικούς σταθμούς ΕΡΤ και Blue Sky και είναι ραδιοφωνικός παραγωγός στο Πορτοκαλί ραδιόφωνο. Με τον συνθέτη Φίλιππο Περιστέρη είχαν την εκπομπή «902 παραστάσεις» στο ραδιόφωνο «902 Αριστερά στα FM» παρουσιάζοντας τις καλύτερες θεατρικές παραστάσεις και συνέχισαν με την εκπομπή «Το Παρασκήνιο στο Προσκήνιο» στην ΕrtOpen και στο metadeftero στηρίζοντας τον αγώνα των εργαζομένων για το άνοιγμα της ΕΡΤ. Αρθρογραφεί τακτικά στην «Ελευθερία» Καλαμάτας.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες ποιητές
Άμπιι Αχμέτ
Είναι πρόεδρος του Αιθιοπικού Λαϊκού Επαναστατικού Δημοκρατικού Μετώπου και του Δημοκρατικού Κόμματος των Ορόμο (μέλος του επαναστατικού μετώπου). Είναι επίσης βουλευτής και μέλος των εκτελεστικών επιτροπών των δύο κομμάτων.
Υπηρέτησε στον στρατό, ενώ από τότε που έγινε πρωθυπουργός έχει ξεκινήσει ένα ευρύ πρόγραμμα μεταρρυθμίσεων, τα οποία δεν εγκρίνονται εξολοκλήρου από τους υπέρμαχους του ομοσπονδιακού τύπου διακυβέρνησης στην Αιθιοπία (ενώ η πολιτική του να στοχεύει τους Τιγκράγια έχει περιγραφεί ως επιλεκτική).
Στις 11 Οκτωβρίου 2019 ανακοινώθηκε η βράβευσή του με το Βραβείο Νόμπελ Ειρήνης του 2019, για τις προσπάθειες του για τη διεθνή συνεργασία και την ειρήνη, ιδιαίτερα για τον τερματισμό της σύγκρουσης Αιθιοπίας-Ερυθραίας.